Vikingetidens endeligt i Skotland regnes normalt for at være år 1266. I 1263 var kong Håkon 4. af Norge ankommet til Skotlands vestkyst fra Orkney og Norge på hævntogt, efter at skotterne havde angrebet [[Skye]]. Hans flåde slog sig sammen med kong [[Magnus Olafsson|Magnus af Man]] og kong [[Dubhghall mac Ruaidhri|Dougal af Hebriderne]]. Efter fredsforhandlingerne var slået fejl mødtes hans tropper med skotterne ved [[Slaget ved Largs|Largs]] i [[Ayrshire]]. Efter slaget var der ingen klar vinder, men det sikrede, at nordboerne ikke kunne sætte yderligere angreb ind det år. Håkon døde mens han overvintrede på Orkney, og i 1266 afstod hans søn [[Magnus 6. af Norge|Magnus 6.]] kongeriget Mann og Øerne samt alle territorier på fastlandet til Alexander 3. ved [[freden ved Perth]].
Filosofi Historie Geologi